Sanremo

Sanremo (batzuetan San Remo ageri da, nahiz eta ofiziala ez izan) 57.000 biztanle inguruko hiri bat da, Liguria mendebaldeko mediterranear kostaldean dagoena, Italiako ipar-mendebaldean, Genovako golkoan.

San Remo gune turistiko ospetsu bat da, ezaguna bere lore azokagatik eta bere arrantza portuagatik. Kantu melodikoen jaialdi bat hartzen du urtero, Sanremoko kantu jaialdia bezala ezagutzen dena. San Remoko rallya ere ospatzen da bertan, Munduko Rally txapelketaren zati zen automobilismo lasterketa bat Sardiniako Rallyagatik aldatu zen arte. Gainera Milan-San Remo klasiko ziklistaren helmuga ere bertan dago, Munduko Txirrindularitza Koparen zati dena. Bertako monumentuen artean San Siro katedrala nabarmentzen da, XIII. mendean eraikia. Bertan, urtero, San Remoko EPT ekitaldia ospatzen da, non munduko poker jokalaririk hoberenak bertako kasinoan biltzen diren.

1920ko apirilak 19tik 26ra San Remo konferentzia aliatuaren egoitza izan zen Lehen Mundu Gerraren ondoren. Gainera, Ignacio Manuel Altamirano 1893an hil zen hiria, Alfred Nobel 1896an eta 1967an Luigi Tenco kantariak bere buruaz beste egin zuen hiria da.

Eboluzio demografikoa 
 1861: 12464 biztanle
 1871: 12890 biztanle
 1881: 18760 biztanle
 1901: 22440 biztanle
 1911: 27013 biztanle
 1921: 26093 biztanle
 1931: 29583 biztanle
 1936: 33003 biztanle
 1951: 40464 biztanle
 1961: 55209 biztanle
 1971: 62210 biztanle
 1981: 61170 biztanle
 1991: 56003 biztanle
 2001: 50608 biztanle

Hiri mugakideak 
 Apricale
 Bajardo
 Ceriana
 Ospedaletti
 Perinaldo
 Seborga
 Taggia
 Bordighera

Klima

Erreferentziak

Kanpo estekak 
 Festival di Sanremo
 Sanremo Guide
 San Siro Basilika Katedrala

Italiako hiriak